'Ek glo ek is geloofwaardig', sê NDOV-kandidaat | Maroela Media
Simphiwe Mlotshwa, voormalige waarnemende DOV in KwaZulu-Natal. Foto: Jacques Naude/ANA
Die paneel wat op die been gebring is om aanbevelings aan pres. Cyril Ramaphosa te doen oor wie die volgende nasionale direkteur van openbare vervolging (NDOV) moet wees, het Vrydag adv. Simphiwe Mlotshwa, voormalige waarnemende DOV in KwaZulu-Natal, gepols oor sy geloofwaardigheid tydens sy onderhoud vir dié invloedryke pos.
"Ek dink ek is geloofwaardig met betrekking tot die NVG-waardes waarna die voorsitter [Jeff Radebe] verwys. Ek voldoen al die afgelope 18 jaar tydens my werksaamhede by die NVG ten volle aan hierdie waardes," het Mlotshwa gesê.
"Ek glo ek is geloofwaardig, want al die besluite wat ek by die NVG geneem het, is nog nooit betwis nie. Geloofwaardigheid lei daartoe dat 'n mens op 'n persoon kan staatmaak. In daardie aspek sal ek sê ek is 'n geloofwaardige persoon en 'n mens kan altyd op my staatmaak, elke keer as ek 'n besluit moet neem."
Die paneel het tydens die onderhoud deeglik deur die Pietermaritzburg-advokaat, wat in 2015 by die NVG weg is, se CV gegaan. Die CV is 'n aanduiding daarvan dat Mlotshwa 'n ver pad gekom het sedert sy dae as skoonmaker by 'n paneelklopper in 1993.
Mlotshwa het herhaaldelik die pos as vervolgingshoof in KwaZulu-Natal verloor nadat hy in 2012 geweier het om toe te gee onder druk om aanklagte teen senior ANC-leiers in die provinsie te laat vaar.
Ná Mlotshwa was daar slegs een kandidaat oor wat deur die paneel ondervra moes word. Die laaste onderhoud was met adv. Shamila Batohi, nog 'n voormalige DOV in KwaZulu-Natal. Batohi was sedert 2009 'n senior regsadviseur vir die aanklaer van die Internasionale Misdaadhof.
Die paneel moet ná hierdie onderhoude minstens drie kandidate by die president aanbeveel waarna Ramaphosa die finale besluit en aanstelling sal maak.
Skoonmaker seker beter as gevangenes wat tans dien in die kabinet
Tragies om op te merk dat ons minderheid nie eens meer vorder van advokaat tot skoonmaker nie…
Staatmaker van wie en van waar al vir 18 jaar… en ons met sekerheid se ons ou landjie is kaput en klaar. 007 is ook baie geloofwaardig, ou swaer, en Superman en Batman en Tarzan en en… self my papagaai praat die waarheid as ek so se. Miskien moet ons die ndov afskaf. Dit kos net geld en die waarheid bly so onsigbaar soos 'n spook in die dag.
Vra my broer Jack hy lieg net soos ek.
Almal het gedink dat ou Cyril ook okay is en geloofwaardig is en toe lieg hy vir die wêreld en vir die parlement oor R500 000.